Imatge de la presentació del llibre, l'exposició i el documental del 9 de juliol de 2017.
Diumenge, 9 de juliol, a les 12 del migdia, es va presentar el llibre sobre l'ofici dels boters al Pati del Castell de Torredembarra. També es va inaugurar l'exposició d'eines i vam poder veure el vídeo que ha enregistrat la Carol Cubota. L'acte va estar inclòs dins el cartell d'actes de la Festa del Quadre. Ona la Torre, Tac 12 i el Diari Més n'han parlat aquests dies. Al web de l'Ajuntament podeu veure tots els detalls.
Un article per a la revista CEL OBERT:
Acaba de sortir publicat el llibre que recupera la memòria d’un dels oficis artesanals més importants que va tenir Torredembarra, el de boter. El 1889 Torredembarra tenia 1889 boters i tan sols 2190 habitants. El boter es dedicava a construir tot tipus de recipient amb fustes unides amb cèrcols de fusta o de ferro. Eren recipients que contenien vi, aiguardent, pesca salada, oli, etc. Aquests artesans treballaven en diferents tallers que hi havia escampats pel municipi, sobretot a Baix a Mar.
El llibre es pot adquirir pel preu de 15,70 euros a la Regidoria de Cultura i a les llibreries habituals.
El llibre, escrit per Gabriel Comes i Jordi Suñé, forma part d’un conjunt d’activitats per a donar a conèixer l’ofici. En aquest sentit, cal destacar l’exposició d’eines de boters que han estat restaurades per membres del Grup de Dones amb el professor Amadeu Fuster. Aquestes eines van ser donades per diferents boters de la vila o familiars seus. De la mateixa manera, la periodista Carol Cubota ha dirigit un documental que explica quin era el procés per elaborar bótes, quina va ser la importància d’aquest ofici i com s’han recuperat les eines.